13. 11. 87 De Europæiske Fællesskabers Tidende Nr. L 323/1 (Retsakter hvis offentliggørelse er obligatorisk) RÅDETS FORORDNING (EØF) Nr. 3390/87 af 9. november 1987 om ændring af forordning (EØF) nr. 2195/81 om et særligt program for afvanding og dræning i de ugunstigt stillede områder i det vestlige Irland RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til forslag fra Kommissionen ()), under henvisning til udtalelse fra Europa-Parlamentet (?), og ud fra følgende betragtninger : Ved forordning (EØF) nr. 2195/81 (?) blev der indført en fælles foranstaltning vedrørende hovedafvanding og markdræning som supplement til den fælles foranstalt- ning, der er fastlagt i Rådets direktiv 78/628/EØF af 19. juni 1978 om programmet for fremskyndelse af afvan- dings- og dræningsarbejder i de ugunstigt stillede områder i det vestlige Irland ()); denne foranstaltnings løbetid er begrænset til den 31. december 1986 ; på grund af forsinkelser i gennemførelsen af det særlige program for afvanding og dræning som følge af dårlige vejrforhold i 1985 og 1986 bør den fælles foranstaltnings løbetid forlænges til den 31. december 1988, når det gælder markdræningsarbejder, hvortil ydelse af støtte er vedtaget inden den 31. december 1986 — UDSTEDT FØLGENDE FORORDNING: Artikel 1 I artikel 4, stk. 1, i forordning (EØF) nr. 2195/81 indsættes følgende afsnit : »Løbetiden forlænges dog til den 31. december 1988, når det gælder markdræningsarbejder, hvortil ydelse af støtte er vedtaget inden den 31. december 1986, og som afsluttes inden den 31. december 1988.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 9. november 1987. ()) EFT nr. C 238 af 4. 9. 1987, s. 3. ) Udtalelse afgivet den 30. oktober 1987 (endnu ikke offentlig- gjort i Tidende). () EFT nr. L 214 af 1. 8. 1981, s. 5. () EFT nr. L 206 af 29. 7. 1978, s. 5. På Rådets vegne B. HAAKONSEN Formand